Diari Oficial de la Generalitat Valenciana


Sumari del DOGV 7911, del 07-11-2016 (2016/8737)

ACORD de 20 d'octubre de 2016, entre la Conselleria d'Educació, Investigació, Cultura i Esport i la Conselleria d'Habitatge, Obres Públiques i Vertebració del Territori, pel qual es modifica l'encàrrec de gestió de 6 de maig de 2014, per a la construcció de centres docents públics.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7911

Data del DOGV
:   07-11-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/8737


Data del document
:   20-10-2016

Organisme emissor
:   Conselleria d'Educació, Investigació, Cultura i Esport

Tipus de document
:   Acord

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * Conselleria d'Educació, Investigació, Cultura i Esport

ACORD de 20 d'octubre de 2016, entre la Conselleria d'Educació, Investigació, Cultura i Esport i la Conselleria d'Habitatge, Obres Públiques i Vertebració del Territori, pel qual es modifica l'encàrrec de gestió de 6 de maig de 2014, per a la construcció de centres docents públics. [2016/8737]  
  
Reunits  
D'una part, Vicent Marzà Ibáñez, conseller d'Educació, Investigació, Cultura i Esport en virtut del que disposa el Decret 8/2015, de 29 de juny, del president de la Generalitat, pel qual nomena vicepresidenta, consellers, secretària i portaveu del Consell.  
D'una altra, M.ª José Salvador Rubert, consellera d'Habitatge, Obres Públiques i Vertebració del Territori, en virtut del que disposa el Decret 8/2015, de 29 de juny, del president de la Generalitat, pel qual nomena vicepresidenta, consellers, secretària i portaveu del Consell.  
  
  
Exposen  
  
I. Que de conformitat amb el Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, la secretària autonòmica d'Educació i Investigació, sota la superior direcció de la persona titular de la Conselleria, assumeix la planificació, programació i gestió de les infraestructures educatives.  
II. Que en virtut del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, aquest departament assumeix les competències en matèria d'habitatge, projectes urbans, obres públiques, vertebració del territori, paisatge, transports, ports, costes i aeroports.  
III. Que és objectiu prioritari de la Conselleria d'Educació, Investigació, Cultura i Esport continuar amb l'esforç inversor en l'execució de les obres i infraestructures educatives de la xarxa de centres docents no universitaris públics, previstes en la programació d'obres, en la qual es contempla una sèrie d'actuacions de diversa índole: inversions en construcció i ampliació de nous centres, reposició de centres, rehabilitació.  
  
IV. Que mitjançant un acord de data 6 de maig de 2014, entre les conselleries d'Educació, Cultura i Esport i d'Infraestructures, Territori i Medi Ambient, es va encomanar a aquesta última la realització de les activitats de caràcter material, tècnic o de servicis necessaris per a la construcció, reposició o ampliació dels centres docents públics que a continuació s'indiquen:  
  
  
MUNICIPI CENTRE PERFIL  
ALMÀSSERA CEIP CARRAIXET 9EI+18EP  
BENIARBEIG CEIP BENICADIM 3EI+6EP  
BORRIANA CEIP CARDENAL TARANCÓN 6EI+12EP  
IBI CEE SANCHIS BANÚS 8 unitats  
MONTSERRAT CEIP EVARISTO CALATAYUD 9EI+18EP  
ORIHUELA CEIP PLAYAS ORIHUELA 6EI+12EP  
PAIPORTA CEIP ROSA SERRANO 3EI+6EP  
VALÈNCIA CEIP 103 9EI+18EP  
SUECA CEIP SUECA-EL PERELLÓ 3EI+6EP  
LA VALL D'UIXÓ IES HONORI GARCIA 24ESO+8BATX  
ALMASSORA CEIP REGINA VIOLANT 9EI+18EP  
LA VILA JOIOSA CEIP GASPAROT 6EI+12EP  
NÁQUERA CEIP EMILIO LLUCH 6EI+12EP+4 AULES  
VINARÒS CEIP JAUME I 6EI+12EP  
  
  
  
V. Que mitjançant un acord de data 11 de febrer de 2016, entre les conselleries d'Educació, Investigació, Cultura i Esport i d'Habitatge, Obres Públiques i Vertebració del Territori, es va modificar la comanda de 6 de maig de 2014, a fi que la Conselleria d'Educació, Investigació, Cultura i Esport, poguera continuar les actuacions dels 10 centres les obres de les quals no havien sigut iniciades, mentre que la Conselleria d'Habitatge, Obres Públiques i Vertebració del Territori continuaria l'execució de la resta d'obres que presentaven un estat d'execució pròxim a la finalització, així com determinades activitats respecte d'alguns projectes, per considerar-se més operatiu mantindre-les encomanades.  
  
VI. Que la Conselleria d'Educació, Investigació, Cultura i Esport, per al desenvolupament de les actuacions recollides en el marc de la planificació global d'inversions disposa dels mitjans personals i tècnics necessaris, que permetran abordar la totalitat de les actuacions esmentades, després de la modificació del Reglament Orgànic i Funcional de la Conselleria, operada per mitjà del Decret 73/2016, de 10 de maig, pel qual es modifica el Decret 155/2015, de 18 de setembre (DOCV 7806, 15.06.2016).  
VII. D'acord amb les consideracions anteriors, i tenint en compte que, després de la modificació del Reglament Orgànic de la Conselleria d'Educació, Investigació, Cultura i Esport, es crea la Subdirecció General d'Infraestructures Educatives de què depén, l'actual Servei d'Infraestructures Educatives i el nou Servei de Contractació específic per a la gestió i licitació d'obres de centres educatius, així com que la plantilla tècnica dels dos serveis ha sigut al seu torn ampliada, amb l'objecte d'agilitzar el desenvolupament de les actuacions recollides en el mapa d'infraestructures escolars, es considera que les tasques encomanades podran ser assumides per la Conselleria d'Educació, Investigació, Cultura i Esport. Per tot això, així com raons d'eficàcia en la gestió de construcció d'infraestructures educatives, per mitjà d'aquest acord les dues conselleries formalitzen la seua voluntat de modificar la comanda subscrita, i deixar sense efecte aquesta, en tots els seus aspectes, excepte pel que fa a determinades activitats de direcció d'obra i coordinació de seguretat i salut, que continuaran encomanades fins a la finalització dels projectes corresponents.  
  
VIII. Que l'article 11 de la Llei 40/2015, d'1 d'octubre, del Règim Jurídic del Sector Públic, estableix que la realització d'activitats de caràcter material, tècnic o de la competència dels òrgans administratius poden ser encomanades a altres òrgans de la mateixa Administració, per raons d'eficàcia o quan no posseïsquen els mitjans tècnics idonis per al seu exercici.  
  
Per tot el que antecedeix i de conformitat amb l'esmentat article 11.3, apartat a, de la Llei 40/2015, i a fi de modificar l'Acord subscrit el 6 de maig de 2014, les parts  
  
ACORDEN  
  
Primer. Modificar l'objecte de la comanda subscrita amb data 6 de maig de 2014, modificada mitjançant un acord d'11 de febrer de 2016, en els termes recollits en els apartats següents.  
  
Segon. Deixar sense efecte la comanda efectuada amb relació a les actuacions i projectes que es detallen a continuació  
  
MUNICIPI CENTRE PERFIL  
PAIPORTA CEIP ROSA SERRANO 3EI+6EP  
MONTSERRAT CEIP EVARISTO CALATAYUD 9EI+18EP  
SUECA CEIP SUECA-EL PERELLÓ 3EI+6EP  
LA VALL D'UIXÓ IES HONORI GARCIA 24ESO+8BATX  
  
  
  
Tercer. Deixar sense efecte la comanda efectuada amb relació a les actuacions i projectes que es detallen a continuació, excepte la direcció d'obra, que serà exercida per un funcionari de la Conselleria d'Habitatge, Obres Públiques i Vertebració del Territori, així com totes aquelles altres activitats que siguen necessàries o estiguen associades a aquesta facultat que continuaran encomanades fins a la total finalització de les obres corresponents, inclosa la seua recepció i certificació final.  
  
MUNICIPI CENTRE PERFIL  
BENIARBEIG CEIP BENICADIM 3EI+6EP  
ALMÀSSERA CEIP CARRAIXET 9EI+18EP  
ORIHUELA CEIP PLAYAS ORIHUELA 6EI+12EP  
BORRIANA CEIP CARDENAL TARANCÓN 6EI+12EP  
IBI CEE SANCHIS BANÚS 8 unitats  
NÁQUERA CEIP EMILIO LLUCH 6EI+12EP+4 AULES  
  
  
D'acord amb això, queda sense efecte la comanda efectuada amb relació a la gestió i tramitació dels contractes del Servei de Suport a la Direcció d'Obra, i la Coordinació de Seguretat i Salut de les obres esmentades, així com les derivades de la gestió economicofinancera d'aquestes, que seran realitzades per la Conselleria d'Educació, Investigació, Cultura i Esport. Tot això, sense perjudici de la certificació de conformitat dels treballs relatius a l'execució d'aquests contractes, que correspondrà als serveis tècnics de la Conselleria d'Habitatge, Obres Públiques i Vertebració del Territori.  
  
Quart. Deixar sense efecte la comanda efectuada amb relació al CEIP 103 de València, excepte en totes aquelles actuacions conduents a la supervisió tècnica del projecte, prèvia a l'aprovació d'aquest, així com totes aquelles gestions necessàries per a l'obtenció de la llicència d'obra, prèvia a la licitació de les obres corresponents, que seran finalitzades per la Conselleria d'Habitatge, Obres Públiques i Vertebració del Territori.  
  
Cinqué. Vigència  
Aquest acord tindrà efectes des de l'endemà de la seua publicació en el Diari Oficial de la Generalitat Valenciana fins a la revocació expressa d'aquest o fins a la seua terminació, per finalització de les actuacions encomanades, llevat que es produïren circumstàncies que feren impossible o innecessària la seua execució, i en aquest cas quedarà sense efecte.  
  
Sisé. Publicitat  
Aquest acord es publicarà en el Diari Oficial de la Generalitat Valenciana, de conformitat amb allò que disposa l'article 11.3 apartat a de la Llei 40/2015, d'1 d'octubre, de Règim Jurídic del Sector Públic.  
  
  
València, 20 d'octubre de 2016  
  
El conseller d'Educació,  
 Investigació, Cultura i Esport,  
VICENT MARZÀ IBÁÑEZ  
  
La consellera d'Habitatge, Obres Públiques   
i Vertebració del Territori,  
M.ª JOSÉ SALVADOR RUBERT